Official Journal L 043 , 17/02/1990 P. 0022 - 0025

Finnish special edition: Chapter 3 Volume 32 P. 0041

Swedish special edition: Chapter 3 Volume 32 P. 0041



NARIADENIE KOMISIE (EHS) č. 410/90 zo 16. februára 1990, ktorým sa ustanovujú normy kvality pre kivi KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1035/72 z 18. mája 1972 o spoločnej organizácii trhu s ovocím a zeleninou1, naposledy zmenené a doplnené nariadením (EHS) č. 1119/892, a najmä článok 2 ods. 2, keďže príloha I k nariadeniu (EHS) č. 1035/72 vymenúvajúca čerstvé výrobky dodávané spotrebiteľovi, ktoré majú zodpovedať normám kvality, bola doplnená nariadením Rady (EHS) č. 1010/893 o kivi; keďže sa preto musia ustanoviť normy kvality pre tieto výrobky; keďže dôsledkom uplatňovania týchto noriem kvality by malo byť ponechanie výrobkov nespĺňajúcich kritériá kvality mimo trhu, usmernenie výroby s cieľom splniť požiadavky spotrebiteľov a uľahčiť obchodovanie za podmienok korektnej hospodárskej súťaže, čím sa napomáha zlepšiť ziskovosť výroby; keďže tieto normy by sa mali uplatňovať na všetkých stupňoch obchodu; keďže preprava na dlhé vzdialenosti, skladovanie nad určitú dobu trvania a objem nakladania, ktorému výrobky podliehajú, môže mať za dôsledok určitý stupeň znehodnotenia kvôli biologickému vývoju výrobkov alebo ich mierne kaziacej sa povahe; keďže takéto znehodnotenie by sa malo vziať do úvahy pri uplatňovaní noriem kvality na stupni obchodu nasledujúcom po zaslaní; keďže vzhľadom na skutočnosť, že výrobky "extra" triedy musia byť osobitne starostlivo vyberané a balené, mala by sa poskytnúť osobitne náhrada za stratu čerstvosti a objemu; keďže opatrenia ustanovené v tomto nariadení sú v súlade so stanoviskom Riadiaceho výboru pre ovocie a zeleninu, PRIJALA TOTO NARIADENIE: Článok 1 Normy kvality pre kivi spadajúce pod kód KN 0810 90 10 sú uvedené v prílohe k tomuto nariadeniu. Tieto normy sa uplatňujú na všetkých stupňoch obchodu za podmienok ustanovených v nariadení (EHS) č. 1035/72. Avšak povoľujú sa tieto odchýlky na stupňoch nasledujúcich po zaslaní: - malá strata čerstvosti a objemu, - malé znehodnotenie vyplývajúce z biologického vývoja a kaziteľnosti u výrobkov iných ako výrobky "extra" triedy. Článok 2 Toto nariadenie nadobúda účinnosť 1. októbra 1990. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 16. februára 1990 Za Komisiu Ray MAC SHARRY člen Komisie ------- PRÍLOHA NORMA KVALITY PRE KIVI I. DEFINÍCIA VÝROBKU Táto norma sa uplatňuje na kivi (tiež známe ako "actinidia" alebo "kiwis") druhov (odrôd) pochádzajúcich z Actinidia chinensis (planch.) alebo Actinidia deliciosa (A. Chev., C. F., Liang a A. R. Ferguson); určené na priamu spotrebu v čerstvom stave, na plody kivi určené na priemyselné spracovanie sa nevzťahuje. II. USTANOVENIA TÝKAJÚCE SA KVALITY Cieľom tejto normy je definovať požiadavky na kvalitu pre kivi, po príprave a balení. A. Minimálne požiadavky Vo všetkých triedach, podľa osobitných ustanovení pre každú triedu a povolených odchýlok, kivi musí byť: - neporušené (ale bez stonky), - zdravé; výrobok napadnutý hnilobou alebo skazenosťou, ktorá znehodnocuje plody na spotrebu je vylúčený, - čisté, prakticky bez akýchkoľvek viditeľných cudzích látok, - dostatočne pevné: nie mäkké, alebo scvrknuté alebo nasiaknuté vodou, - dobre vytvarované; zdvojené alebo viacnásobne spojené plody sú vylúčené, - prakticky bez škodcov, - prakticky bez poškodenia spôsobeného škodcami, - bez nadmernej povrchovej vlhkosti, - bez akéhokoľvek cudzieho zápachu a/alebo chute. Kivi musí byť dostatočne vyvinuté a vykazovať uspokojujúcu zrelosť4. Stupeň vývinu a stav musia byť také, aby umožňovali: - vydržať prepravu a nakladanie, a - dôjsť na miesto určenia v uspokojivom stave. B. Zatriedenie Kivi sa zatrieďuje do troch tried, ako je definované nižšie: i) "Extra" trieda Kivi v tejto triede musí byť vynikajúcej kvality. Musí byť dobre vyvinuté a musí mať všetky znaky a vyfarbenie typické pre danú odrodu. Musí byť nepoškodené, okrem veľmi ľahkých povrchových chýb, za podmienky, že toto neovplyvňuje kvalitu a celkový vzhľad výrobku alebo jeho vzhľad v obale. ii) I. trieda Kivi v tejto triede musí byť dobrej kvality. Musí byť pevné a dužina musí byť dokonale zdravá. Musí vykazovať znaky odrody. Tieto chyby však môžu byť povolené za predpokladu, že neovplyvňujú celkový vzhľad výrobku, kvalitu, trvanlivosť a obchodnú úpravu: - ľahké chyby tvaru (ale bez zvodnatenia alebo deformácií), - ľahké chyby vyfarbenia, - povrchové chyby šupky za predpokladu, že celková napadnutá plocha neprekračuje 1 cm2, - malý "Haywardov šev" ako pozdĺžne čiary, a bez výrastkov. iii) II. trieda Táto trieda zahŕňa kivi, ktoré nie je možné zaradiť do vyšších tried, ale ktoré spĺňa minimálne požiadavky uvedené vyššie. Ovocie musí byť dostatočne pevné a dužina by nemala vykazovať akékoľvek vážne chyby. Tieto chyby však môžu byť povolené za predpokladu, že kivi si zachová svoje základné znaky vzhľadom na jeho kvalitu, trvanlivosť a vzhľad: - chyby tvaru, - chyby vyfarbenia, - chyby šupky, ako napr. malé zacelené poranenia alebo zjazvená/odrená pokožka za predpokladu, že celková napadnutá plocha neprekračuje 2 cm2, - niekoľko viac rozvinutých "Haywardových švov" s miernymi výrastkami, - ľahké odreniny. III. USTANOVENIA TÝKAJÚCE SA VEĽKOSTI Veľkosť je určená hmotnosťou plodov. Minimálna hmotnosť pre "extra" triedu je 90 gramov, pre I. triedu je 70 gramov a pre II. triedu je 65 gramov. Rozdiel v hmotnosti medzi najväčším a najmenším plodom v jednotlivých obaloch nesmie prekročiť: - 15 gramov pre plody s hmotnosťou menej ako 85 gramov, - 20 gramov pre plody s hmotnosťou od 85 gramov do 120 gramov, - 30 gramov pre plody s hmotnosťou 120 gramov alebo viac. IV. USTANOVENIA TÝKAJÚCE SA ODCHÝLOK V každom obale je povolená odchýlka kvality a veľkosti plodov, ktoré nespĺňajú požiadavky deklarovanej triedy. A. Odchýlky od kvality i) "Extra" trieda 5 % z počtu alebo hmotnosti plodov nespĺňajúcich požiadavky triedy, ale spĺňajúcich požiadavky I. triedy, alebo výnimočne spadajúce do odchýlok pre túto triedu. ii) I. trieda 10 % z počtu alebo hmotnosti plodov nespĺňajúcich požiadavky triedy, ale spĺňajúcich požiadavky II. triedy, alebo výnimočne spadajúce do odchýlok pre túto triedu. iii) II. trieda 10 % z počtu alebo hmotnosti plodov spĺňajúcich buď požiadavky triedy alebo minimálne požiadavky, s výnimkou plodov napadnutých hnilobou alebo inak poškodených a tak nespôsobilých na spotrebu. B. Odchýlky vo veľkosti Pre všetky triedy: 10 % z počtu alebo hmotnosti plodov nespĺňajúcich požiadavky týkajúce sa minimálnej hmotnosti a/alebo veľkostného stupňa uvedeného na obale.. Avšak, plody musia mať veľkosť bezprostredne pod alebo nad uvedeným veľkostným stupňom alebo v prípade najmenších veľkostí, tieto nesmú mať hmotnosť menšiu ako 85 gramov v "extra" triede, 67 gramov v I. triede a 62 gramov v II. triede. V. USTANOVENIA TÝKAJÚCE SA OBCHODNEJ ÚPRAVY A. Jednotnosť Obsah každého obalu musí byť jednotný a obsahovať plody rovnakého pôvodu, odrody a kvality. Viditeľné časti obsahu každého obalu musia byť reprezentatívnou vzorkou celého obsahu. B. Balenie Kivi musí byť balené takým spôsobom, aby boli plody dostatočne chránené. Materiály použité vo vnútri obalu musia byť nové, čisté a takej kvality, aby sa predišlo spôsobeniu akéhokoľvek vonkajšieho alebo vnútorného poškodenia. Použitie materiálov a osobitne papiera alebo pečatí nesúcich obchodné označenie sa povoľuje za predpokladu, že tlačenie a označovanie sa vykonalo s netoxickým atramentom alebo lepidlom. Obaly musia byť bez cudzích látok. V "extra" triede musia byť plody v obchodnej úprave oddelene jeden od druhého a byť rovnomerne usporiadané v jednej vrstve. VI. USTANOVENIA TÝKAJÚCE SA OZNAČOVANIA Na každom obale musia byť uvedené tieto údaje v písme zoskupenom na tej istej strane, zreteľne a nezmazateľne označené a viditeľné zvonka: A. Identifikácia Baliareň a/alebo [insert the symbol according to the English original] meno a adresa alebo úradne vydané alebo prijaté kódové označenie. odosielateľ B. Druh plodiny - "kivi" a/alebo "Actinidia", ak obsah nie je viditeľný zvonka, - názov odrody (dobrovoľné). C. Pôvod plodiny Krajina pôvodu a dobrovoľne, pestovateľská oblasť, alebo národný, regionálny alebo miestny názov miesta. D. Obchodná špecifikácia - trieda, - veľkosť vyjadrená minimálnou a maximálnou hmotnosťou plodov, ak nie je ukladané, - počet plodov, ak je ukladané. E. Úradná kontrolná značka (dobrovoľné). -------- 1 Ú. v. ES L 118, 20.5.1972, s. 1. 2 Ú. v. ES L 118, 29.4.1989, s. 12. 3 Ú. v. ES L 109, 20.4.1989, s. 3. 4 Na splnenie tejto požiadavky musia plody v čase zberu dosiahnuť stupeň zrelosti aspoň 6,2 % v hodnotení podľa Brix testu.